Document ID: /roh_data/filtered/fineweb-2-filterrobots_roh.jsonl.gz/1541

Ils 4 da mars decida il suveran svizzer sch'el vul prolungar las duas taglias per ulteriurs 15 onns u betg. Il minister da finanzas federal, Ueli Maurer, ha declerà la fatschenta avant las medias. La dumonda centrala è per el sche la Confederaziun po ademplir era en l’avegnir las lezias ch’ella ha survegnì.
Tge capita tar in «na»?
Sch'il pievel di «na» a la prolungaziun da las duas taglias, stuess la Confederaziun reducir sias entradas entaifer pauc temp per passa 60% u chattar novas entradas en la medema dimensiun. Tenor Maurer è quai strusch da dumagnar. El ha suttastritgà che las impostas na creschian betg cun l’urden da finanzas 2021.
Entradas impurtantas
La taglia sin la plivalur e la taglia federala directa èn las funtaunas d’entradas las pli impurtantas da la Confederaziun. Ellas fan ora circa dus terzs da tut las entradas. L’onn 2016 ha la taglia federala generà bundant 21 milliardas francs e quella sin la plivalur bunamain 22,5 milliardas francs.
RR novitads 16:00